section_heading: Povijest razvoja
paragraph_text: Izbijanjem drugog svjetskog rata britanska vlada je namjeravala kupiti zrakoplove u SAD-u kako bi nadopunili svoje zračne snage (RAF). Plan je nadgledao, Sir Henry Self. Prvotna namjera je bila kupovina velikog broja zrakoplova Curtiss P-40 Warhawk za upotrebu u Europi. Plan nije bio izvediv jer tvornica tvrtka "Curtiss-Wright" nije mogla preuzeti nove narudžbe. Self je pitao Jamesa "Dutcha" Kindelbergera u tvrtki "North American" da li bi ta tvrtka mogla proizvesti zrakoplove P-40. Kindelberger mu je odgovorio kako bi bilo bolje da njegova tvrtka izradi novi bolji zrakoplov za manje vremena nego što bi trebalo da prilagodi proizvodne linije svoje tvornice za proizvodnju P-40.